સૌ પ્રથમ તો, મારે તમને એ કહેવાનું છે કે તમે તેમને ક્યારેય ભૂલી શકવાના નથી. જેટલાં વધું પ્રયત્નો તમે એમને ભૂલવા માટેનાં કરશો તેટલી જ મોટી તેમની ખોટ અનુભવાશે. આ એક કઠોર સત્ય છે. અને તમારે શા માટે તેમને ભૂલી જવા જોઈએ? તમે એવું ઇચ્છશો ખરા કે જયારે તમે જાવ ત્યારે તમને બધાં ભૂલી જાય? ચાલી ગયેલી વ્યક્તિનું તમારા હૃદયમાં, તમારી યાદોમાં, તમારા જીવનમાં એક કાયમી સ્થાન છે, જયારે તમે એ વાતને સમજશો અને તેનો સ્વીકાર કરશો ત્યારે એક છુપી રીતે તે ઘાવ રૂઝાવાની શરૂઆત કરશે. તેમની યાદોને ભૂસી નાંખવા માટે તેમને મિટાવી દેવા માટે તમારી જાત ઉપર કોઈ દબાણ ન કરશો, જેમનું છે એમનું એમ થોડી વાર માટે રહેવાં દો, કુદરતને તેનો ભાગ ભજવવા દો, તેને આપમેળે સરખું થવા દો. શોક માણસને સમય જતાં બેઠા થવામાં મદદ કરે છે.